recursal/SuperWikiNEXT-32B huggingface dataset:
முதற் பதிப்பின் உட்பக்கம்
**யாழ்ப்பாண வைபவ கௌமுதி** ஆசுகவி கல்லடி வேலுப்பிள்ளை அவர்களினால் எழுதி 1918இல் வெளியிடப்பட்ட வரலாற்று நூலாகும். இது யாழ்ப்பாணக் குடாநாட்டு மக்களின் முன்னோர் பற்றியும் யாழ்ப்பாணச் சாதிகளின் பின்னணி பற்றியும் தெளிவு படுத்தும் செறிவு மிக்க நூலாகும். யாழ்ப்பாணப் பகுதியிலுள்ள ஊர்களின் பெயர்க் காரணங்களை வேலுப்பிள்ளை விளக்கும் பாங்கு, அவரின் ஆழ்ந்த அறிவு நுட்பத்தை எடுத்தியம்புகிறது.

அந்தக் கால கட்டத்தில், யாழ்ப்பாணத்துச் சட்ட நிபுணர்களுள் பெரும் புகழ் பெற்றிருந்த சட்ட மேதை ஐசக் தம்பையா, இந்நூலைப் பிரசுரித்து வெளிவரப் பேருதவி புரிந்திருக்கிறார். எனவே ஆசுகவி கல்லடி வேலுப்பிள்ளை, அப் பெருநூலை மிகுந்த நன்றிப் பெருக்குடன் ஐசக் தம்பையாவிற்கு அர்ப்பணம் செய்துள்ளார்.

மறுபதிப்பு
----------

*யாழ்ப்பாண வைபவ கௌமுதி* நூல் மறுபதிப்பாக தில்லியில் அமைந்துள்ள ஏஷியன் எஜுகேஷனல் சேர்விசஸ் (*Asian Educational Services*), நிறுவனத்தினரால் 2002 இல் வெளியிடப்பட்டது.

உள்ளடக்கம்
----------

இந்நூல், புராதன காலம், ஆரியச் சக்கரவர்த்திகள் காலம், பறங்கியர் காலம், ஒல்லாந்தர் காலம், இலங்கையில் ஆங்கிலேயர் என்னும் ஐந்து பிரிவுகளாகப் பிரிக்கப்பட்டுள்ளது. இதன் பின்னர் வடமாகாணத்துள்ள சில இடப்பெயர்களின் வரலாறு என்னும் தலைப்பில் 136 பக்கங்களைக் கொண்ட ஒரு பகுதி சேர்க்கப்பட்டுள்ளது.

ஒல்லாந்தர், ஆங்கிலேயர் காலப் பிரிவுகளுக்குள் அக்காலத்தில் யாழ்ப்பாணச் சமூகத்தில் புகழ் பெற்றவர்களாகவும், ஆதிக்கம் கொண்டவர்களாகவும் இருந்த பலர் குறித்த தகவல்கள் உள்ளன. நூலின் பெரும்பகுதி இந்த நோக்கத்துக்காக ஒதுக்கப்பட்டிருப்பதையும் காண முடிகிறது. இந்நூலில் சேர்த்திருக்கவேண்டிய பலரது குறிப்புக்கள் தகவல்கள் கிடைப்பதற்குக் காலதாமதமானதால் சேர்க்கமுடியாமல் போனதாகவும், இங்கு சேக்கப் பட்டிருப்பவர்களினதும் முழுமையான லகவல்கள் இடவசதி இல்லாமை காரணமாகச் சேர்க்க முடியாமற் போனதாகவும் தனது முகவுரையில் நூலாசிரியர் குறிப்பிட்டுள்ளார். இந்த நூல் ஆங்கிலேயர் யாழ்ப்பாணத்தை ஆண்ட காலத்தில் எழுதப்பட்டதனால் நூலாசிரியர் பிரித்தானியர் ஆட்சியை மிகவும் புகழ்ந்து எழுதியுள்ளதுடன் "இந்த நாட்டை அரசாளும் பிரித்தானிய இராச்சியமும் நீடூழி வாழும்" என வாழ்த்தியுள்ளார்.

### இடப்பெயர் வரலாறு

யாழ்ப்பாணத்து வரலாறு கூறவென எழுந்த நூல்களுள் அப்பகுதியின் இடப்பெயர் ஆராய்ச்சிக்கு முக்கியத்துவம் கொடுத்த முன்னோடி நூல்களுள் இந்நூல் குறிப்பிடத்தக்கது. இவ்விடயத்தை மூன்று பகுதிகளாகப் பிரித்து ஆராய்ந்துள்ள நூலாசிரியர், முதற் பகுதியை,

1. திராவிடதேயத்துப் பழம்பெயர் பெற்றிருக்குந் தானங்கள்
2. சாவகப் பெயர் பூண்ட தானங்கள்
3. உலாந்தேச நாமமுடைய தானங்கள்

என மூன்று பிரிவுகளாகப் பிரித்துள்ளார். ஏனைய இரண்டு பகுதிகளையும் முறையே சிங்களப் பெயருள்ள தானங்கள், புதுப்பெயர் பெற்ற தானங்கள் என்பவற்றை ஆராய ஒதுக்கியுள்ளார். யாழ்ப்பாணப் பகுதியில் பெரும்பாலான இடங்கள் சிங்களப் பெயர் மூலங்களைக் கொண்டவை எனக் கருதும் இந்நூலாசிரியர், இடப்பெயர் ஆய்வுக்கு ஒதுக்கப்பட்ட 136 பக்கங்களுள் 107 பக்கங்களைச் "சிங்களப் பெயருள்ள தானங்கள்" பற்றி விளக்குவதற்கு ஒதுக்கியுள்ளார்.

குறிப்புகள்
-----------

1. ↑  வேலுப்பிள்ளை, க. *யாழ்ப்பாண வைபவ கௌமுதி*, 2002. பக். ii
2. ↑  வேலுப்பிள்ளை, க. *யாழ்ப்பாண வைபவ கௌமுதி*, 2002. பக். 330
3. ↑  ஏஷியன் எஜுகேஷனல் சேர்விசஸ் 2002 வெளியிட்ட பதிப்பின்படி.

இவற்றையும் பார்க்கவும்
----------------------

* இலங்கைத் தமிழர் வரலாறு - தமிழ் நூல் பட்டியல்
**யாழ்ப்பாணம்** (*The Jaffna*) (சேவைப் பெயர் **மலயா இல.11 (சண்டை வானூர்தி) 'யாழ்ப்பாணம்'**; *MALAYA No. 11 (Fighter) "The Jaffna"*) என்பது அரச வானூர்தி தொழிற்சாலையினால் வடிவமைத்து, உற்பத்தி செய்யப்பட்ட எப்.இ. 2பி (*Farman Experimental 2*) வகையைச் சார்ந்த வானூர்தி ஆகும். இது சண்டை, உளவு, குண்டு வீச்சு (பகல், இரவு நேரக் குணடு வீச்சு) ஆகிய செயற்பாடுகளைச் செய்ய வல்லது. இந்த வானூர்தி 22 திசம்பர் 1915 அன்று மலேசியாவில் இருந்த இலங்கை யாழ்ப்பாணத் தமிழர்களால், முதலாம் உலகப் போரில் பங்குபற்றிய பிரித்தானிய இராச்சியத்திற்கு அன்பளிப்பாக வழங்கப்பட்டது. இது அரச பறப்பு படைப்பிரிவின் எப்.இ. 2பி வகை வானூர்திகளைக் கொண்டிருந்த 25 ஆம் படைப்பிரிவில் சேர்க்கப்பட்டது.

இலங்கையில் நகர்களில் ஒன்றான யாழ்ப்பாணம் என்ற பெயரில் அமைந்த இவ்வானூர்தி மலேசிய வாழ் யாழ்ப்பாணத் தமிழர்களால் தங்கள் பிரித்தானிய அரசுடனான விசுவாசத்தையும் நேச நாடுகளின் முதலாம் உலகப் போருக்கு ஆதரவளிப்பதையும் நோக்கமாகக் கொண்டு அன்பளிப்புச் செய்யப்பட்டது. அத்துடன் இது இலங்கையர்களின் வானூர்தி பறப்பியலில் முன்பு கொண்டிருந்த ஆர்வமாகவும் விமர்சகர்களால் கருதப்படுகிறது.

உசாத்துணை
---------

1. ↑  "The Imperial Aircraft Flotilla — II". 22 திசம்பர் 2016 அன்று பார்க்கப்பட்டது.
2. ↑  "How Ceylon tamils sent plane named 'Jaffna'". 22 திசம்பர் 2016 அன்று பார்க்கப்பட்டது.
3. ↑  "Fighter plane gift to British in WWI: diaspora mindset of Jaffna Tamils revisited". 22 திசம்பர் 2016 அன்று பார்க்கப்பட்டது.
4. ↑  "Seven Cool Facts From Sri Lanka's Aviation History". 24 திசம்பர் 2016 அன்று பார்க்கப்பட்டது.
5. ↑  Durai Raja Singam, S. (1967). *A Hundred Years of Ceylonese in Malaysia and Singapore (1867-1967)*. பக். 433.
**சாய்ரா பானு** (பிறப்பு 23 ஆகஸ்ட் 1944), **சாய்ரா பானோ** என்றும் அழைக்கப்படுகிறார். இந்திய திரைப்பட நடிகை மற்றும் திரைப்பட நடிகர் திலிப் குமாரின் மனைவி. 1961 முதல் 1988 வரை பல பாலிவுட் படங்களில் நடித்துள்ளார். 1982 ஆம் ஆண்டு கலாநிதி இயக்கத்தில் வெளி வந்த தமிழ் படமான "கடவுளுக்கு ஒரு கடிதம்" திரைப்படத்தில் நடிகர் ராஜிவுக்கு இணையாக கதாநாயகியாக நடித்தார்.

ஆரம்ப வாழ்க்கை
--------------

சாயிரா பானு நடிகை நசீம் பானு அவர்களின் மகள் ஆவார்.

சாய்ரா தனது குழந்தை பருவத்தில் பெரும் பகுதியை லண்டனில் கழித்தார்.

தொழில்
------

1960 ஆம் ஆண்டில் சைரா பானு, தனது 16 வது வயதில் இந்தித் திரைப்படங்களில் இவர் அறிமுகமானார். 1961 ஆம் ஆண்டில் *ஜங்கிளீ* என்ற படத்தில் ஷாமி கபூருடன் கதாநாயகியாக அறிமுகமானார், அதில் இவர் சிறந்த நடிகைக்கான முதல் பிலிம்பேர் பரிந்துரைப் பெற்றார். இந்த படத்தின் பிரபலமான பாடல் "யாஹூ!  ! சஹாய் கோய் முஜே ஜங்கிள் கே "முகம்மது ரஃபி பாடினார்.

தனிப்பட்ட வாழ்க்கை
------------------

சாய்ரா பானு 1966 இல் நடிகர் திலீப் குமாரை மணந்தார். 1963 முதல் 1969 வரை இந்தி திரைப்படத்தில் மூன்றாவது அதிக ஊதியம் கொண்ட நடிகை சாய்ரா பானு ஆவார். 1971 முதல் 1976 வரை நான்காவது அதிக ஊதியம் பெற்ற நடிகை ஆவார். 2017 ஆம் ஆண்டு நில அபகரிப்பு கும்பல் தங்கள் வீட்டை அபகரிக்க முயல்வதாக டுவிட்டரில் புகார் தெரிவித்தார். "பிரதமர் மோடி அவர்களை சந்திக்க விரும்புகிறேன். இதற்காக எனக்கு நேரம் ஒதுக்க வேண்டும். முதல்வர் தேவேந்திர பட்னாவிஸின் தொடர் வாக்குறுதிகளை நம்பி களைப்படைந்துவிட்டேன். எனது கணவர் திலீப் குமாருக்கு சொந்தமாக உள்ள ஒரே ஒரு வீட்டை, நில மோசடியாளரான சமீர் போஜ்வானியிடமிருந்து பாதுகாக்க நீங்கள் தான் உதவ வேண்டும். நீங்கள்தான் எனக்கு கடைசி நம்பிக்கை" என்று கூறினார்.

குறிப்புகள்
-----------

1. ↑  கடவுளுக்கு ஒரு கடிதம்
2. ↑  ஹிந்தி சினிமாவின் சூப்பர்ஸ்டார்ஸ் - நசிம் பானு
3. ↑  Rana Siddiqui Zaman (2010-08-12). "Arts / Cinema : My First Break: Saira Banu". The Hindu. 2012-11-30 அன்று மூலம் பரணிடப்பட்டது. 2012-07-10 அன்று பார்க்கப்பட்டது.
4. ↑  Devinder Bir Kaur (7 July 2002). "Dilip Kumar saw a psychoanalyst after acting as Devdas". The Sunday Tribune. 2011-08-14 அன்று பார்க்கப்பட்டது.
5. ↑  "Dilip Kumar turns 84". IBN Live. 11 December 2006. 2012-10-17 அன்று மூலம் பரணிடப்பட்டது. 2011-08-14 அன்று பார்க்கப்பட்டது. Unknown parameter `|=` ignored (உதவி)
6. ↑  இந்தி நடிகர் திலீப்குமாரின் மனைவி, நிலம் அபகரிப்புக் கும்பலிடம் இருந்து தங்களைக் காக்குமாறு பிரதமர் நரேந்திர மோடிக்கு டுவிட்டரில் வேண்டுகோள்
7. ↑  தொழிலதிபர் நி﻿போஜ்வானியிடமிருந்து ﻿﻿திலீப் குமார் பங்களாவை காப்பாற்ற உதவ வேண்டும்﻿: ﻿மனைவி சாய்ரா பானு வேண்டுகோள்﻿

வெளி இணைப்புகள்
---------------

* ஐ.எம்.டி.பி இணையத்தளத்தில் Saira Banu
**தலைஞாயிறு காளகஸ்தீஸ்வரர் கோயில்** தமிழ்நாட்டில் நாகப்பட்டினம் மாவட்டம், தலைஞாயிறு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காளகஸ்தீஸ்வரர் சுவாமி, ஞனாம்பாள் அம்பாள் சன்னதிகளும், தட்சிணாமூர்த்தி முருகன், வள்ளி, தெய்வாணை, விநாயகர், சண்டிகேஸ்வரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. [[தை மாதம்]] தைப்பூசம் முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தலைக்காலிகள்** (*Cephalopoda*) என்பது மெல்லுடலி தொகுதியைச் சேர்ந்த வகுப்பு ஆகும். இதில் கணவாய், எண்காலி மற்றும் கடலோடி நத்தைகள் ஆகியவை அடங்குகின்றன. இவை கடலில் மட்டும் வாழுகின்ற இருபக்கச் சமச்சீரான மெல்லுடலிகளாகும். இவற்றின் தசைப்பிடிப்பான பாதம் கால்களாகவும்/ கைகளாகவும், பரிசக் கொம்புகளாகவும், ஓட்டுக் குழாய்களாகவும் திரிபடைந்துள்ளது. இவற்றில் ஒப்பீட்டளவில் பெரிய தெளிவான தலை உள்ளது. இவற்றின் தலையிலிருந்து கால்கள் வெளிப்படுவது போல் உள்ளதால் இவை தலைக்காலிகள் என அழைக்கப்படுகின்றன. இவற்றின் உடலில் உள்ள மைப்பையில் உள்ள மையைக் கக்குவதன் மூலம் எதிரிகளிடமிருந்துத் தப்பித்துக் கொள்ளும் பொறிமுறையைக் கையாளுகின்றன.
தலைக்காலிகளில் இரு உப வகுப்புக்கள் உள்ளன. **Coleoidea** என்ற உபவகுப்பில் உள்ளவற்றில் புற ஓடு இருப்பதில்லை. எனினும் அகவன்கூடு காணப்படலாம் அல்லது அதுவும் இல்லாதிருக்கலாம். இவ்வுப வகுப்பினுள் கணவாய், சாக்குக் கணவாய் என்பன அடங்குகின்றன. மற்றைய உப வகுப்பு **நாட்டிலாய்டியா** ஆகும். இவ்வுப வகுப்பைச் சார்ந்த உயிரினங்களில் புற ஓடு காணப்படும். உதாரண அங்கத்தவர்: *நாட்டிலசு*. இதுவரை 800 உயிர்வாழும் தலைக்காலி இனங்கள் அறியப்பட்டுள்ளன.

வாழிடம்
-------

தலைக்காலிகளால் நன்னீரில் உயிர் வாழ முடியாது. இவை கடலின் மேற்பரப்பிலிருந்து கடற்படுக்கை வரை அனைத்து இடங்களிலும் பரம்பிக் காணப்படுகின்றன. உதாரணமாக சாக்குக் கணவாய் கடலடியில் வாழும் ஓர் விலங்காக உள்ளது. அதிகளவான இனங்கள் மத்திய கோட்டை அண்மித்த கடற்பரப்பிலேயே வாழ்கின்றன. துருவக் கடற்பரப்புகளில் இவற்றின் இனப்பல்வகைமை குறைவாக உள்ளது.

உடலமைப்பு
---------

ஏனைய மெல்லுடலிகளைக் காட்டிலும் தலைக்காலிகளின் உடலமைப்பு அதிக விருத்தியைக் காட்டுகின்றது.

### நரம்புத் தொகுதியும் புலனங்கங்களும்

முள்ளந்தண்டற்ற விலங்குகளுள் மிகவும் சிக்கலான நரம்புத் தொகுதியைத் தலைக்காலிகள் கொண்டுள்ளன. தலைக்காலிகளே முள்ளந்தண்டற்றவற்றுள் மிகப்பெரிய மூளையைக் கொண்டுள்ளதோடு அதிக நுண்ணறிவையும் பெற்றுள்ளன. மூளை கசியிழையத்தாலான மண்டையோட்டினுள் பாதுகாக்கப்பட்டுள்ளது.

மேற்கோள்கள்
-----------

1. ↑  Wilbur, Karl M.; Trueman, E.R.; Clarke, M.R. eds. (1985), *The Mollusca*, 11. Form and Function, New York: Academic Press, ISBN 0-12-728702-7
தலை எழுத்து (***Thalai Ezhuthu***) எத்திராஜ் இயக்கத்தில், 2009 ஆம் ஆண்டு வெளியான இந்தியத் தமிழ்த் திரைப்படமாகும். ரிச்சர்ட் ராஜ் தயாரிப்பில், காட்வின் இசை அமைப்பில், 10 ஜூலை 2009 ஆம் தேதி இப்படம் வெளியானது. ரிச்சர்ட் ராஜ், பூஜா காந்தி, மீரா கிருஷ்ணன், பாலா சிங் மற்றும் பலர் நடித்துள்ளனர்.

நடிகர்கள்
---------

ரிச்சர்ட் ராஜ், பூஜா காந்தி, மீரா கிருஷ்ணன், பாலா சிங், பக்ரு, ராஜ் பி. கண்ணன், ஆர். ஆர். ரெட்டியார், ராகவேஷ், டேனியல் பாஸ்கர், ஸ்ரீலதா, விஜி கண்ணன், மித்ரன், முரளி மோகன், பாபு, மங்களம் குருக்கள்

கதைச்சுருக்கம்
--------------

மென்பொருள் பொறியாளரான ராஜ் (ரிச்சர்ட் ராஜ்) தன் தாயுடன் (மீரா கிருஷ்ணன்) வாழ்ந்து வருகிறான். மாற்றுத்திறனாளிகளுக்கு பயனுறும் வகையில் கருவி ஒன்றை கண்டுபிடிக்கிறான் ராஜ். அந்த கருவியை அபகரிக்க, ஊழல் அரசியல்வாதி ஒருவர் முயற்சி செய்கிறார். அந்நிலையில், பூஜாவை சந்திக்க நேரிட்டு, அவள் வசம் காதலில் விழுகிறான் ராஜ்.

பின்னர், விபத்தில் சிக்கும் ராஜால், பேச இயலாமல் போகிறது. ராஜின் அம்மாவிற்கு மாரடைப்பு ஏற்பட்டு, அவரை காப்பாற்ற ராஜிற்கு பணம் நிறைய தேவைப்படுகிறது. அப்போது, ஒரு மனநல மருத்துவ மனையில் ராஜை சேர்த்துவிட்டு, ராஜின் அந்த கருவியை திருடி, விற்க முயல்கிறாள் பூஜா.

பூஜா ஒரு மனநலம் பாதிக்கப்பட்ட பெண் என்றும், பணத்திற்காக அவள் எதுவும் செய்வாள் என்பதால், அவளை காவல் அதிகாரி கார்த்திக் (சாக்ஷி சிவா) தேடி வருகிறார். பின்னர் என்னவானது என்பதே மீதிக் கதையாகும்.

தயாரிப்பு
---------

நியூஸிலாந்தில் உணவகம் ஒன்றை நடத்திவரும் வெளிநாடு வாழ் இந்தியரான ரிச்சர்ட் ராஜ் இப்படத்தை தயாரித்து, முக்கிய வேடத்திலும் நடித்துள்ளார். தன் உணவகத்திற்கு வந்த மாற்றுத்திறனாளி மென்பொருள் பொறியாளர் ஒருவர் இப்படம் உருவாவதற்கு உந்துதலாக அமைந்தார். படப்பிடிப்பு போபால் அருகில் நடந்தது. ரிச்சர்ட் ராஜின் தந்தை எத்திராஜ் இப்படத்தை இயக்கினார். சன் தொலைக்காட்சியில் வேலை செய்யும் டோமினிக் சாவியோ ஒளிப்பதிவு செய்தார்.

ஒலிப்பதிவு
----------

இப்படத்தின் பின்னணி மற்றும் பாடல்களின் இசையை அமைத்தவர் காட்வின் ஆவார். பிரியன் மற்றும் ஜெகன் பாடல் வரிகளை எழுதினர். 6 பாடல்களை கொண்ட ஒலித்தொகுப்பு 2009 ஆம் ஆண்டு வெளியானது.

### பாடல்களின் பட்டியல்

1. எத்தனையோ கனவுகள் (சோகம்)
2. எத்தனையோ கனவுகள் (ஆனந்தம்)
3. மெஸ்மரிசம் செய்யும்
4. முதல் முறை
5. ஒரு பார்வையிலே
6. பருவக் காற்று

மேற்கோள்கள்
-----------

1. ↑  "https://www.filmibeat.com". External link in `|title=` (உதவி)
2. ↑  "http://www.ayngaran.com". External link in `|title=` (உதவி)
3. ↑  "http://www.behindwoods.com/". External link in `|title=` (உதவி)
4. ↑  "https://www.thehindu.com". External link in `|title=` (உதவி)
5. ↑  "https://timesofindia.indiatimes.com". External link in `|title=` (உதவி)
6. ↑  "https://tamilwire.org". External link in `|title=` (உதவி)
[*தொடர்பிழந்த இணைப்பு*]
7. ↑  "http://www.kollywoodtoday.net". 2021-01-19 அன்று மூலம் பரணிடப்பட்டது. 2019-03-21 அன்று பார்க்கப்பட்டது. External link in `|title=` (உதவி)
***தி கார்டியன் வீக்லீ*** (*The Guardian Weekly*) இலண்டனிலிருந்து வெளிவருகின்ற, உலக அளவிலான ஆங்கில இதழாகும். இது உலகின் மிகப்பழமையான இதழ்களில் ஒன்றாகும். இதன் வாசகர்கள் 170க்கு மேற்பட்ட நாடுகளில் உள்ளனர்.

செய்திகள்
---------

இவ்விதழுக்கான செய்திகள் இதன் சகோதர இதழ்களான தி கார்டியன், தி அப்சர்வர் ஆகியவற்றிலிருந்து எடுத்தாளப்படுகின்றன. இவ்விதழ்கள் அனைத்தும் கார்டியன் ஊடகப் பிரிவிற்குச் சொந்தமான டிரினிட்டி மிர்ரரால் பதிப்பிக்கப்படுகின்றன. இவ்விதழில் தி வாஷிங்டன் போஸ்ட் இதழில் வெளியாகும் கட்டுரையினையும் காணலாம்.

உலக அளவிலான வாசகர்கள்
---------------------

பிரிட்டன், ஆஸ்திரேலியா, அமெரிக்கா மற்றும் கனடாவில் இவ்விதழுக்கான சந்தை அதிகம் உள்ளது. நியூசிலாந்து, பிரான்ஸ் மற்றும் ஜெர்மனியிலும் இதன் வாசகர்கள் அதிக எண்ணிக்கையில் உள்ளனர்.

குறிப்பிடத்தக்க வாசகர்
----------------------

இவ்விதழை வாசிப்போரில் பல உலகத்தலைவர்கள் அடங்குவர். சிறைச்சாலையில் இருந்தபோது இவ்விதழை வாசித்த நெல்சன் மண்டேலா அகண்ட உலகிற்கான ஜன்னல் என்று இதற்குப் புகழாரம் சூட்டினார்.

இணைப்புகள்
----------

* இதழின் தளம்

சான்றுகள்
---------

1. ↑   staff, Guardian Weekly (2016-12-20). "A short history of the Guardian Weekly: celebrating our success" (in en-GB). *The Guardian*. .
2. ↑  "Put yourself on the Guardian Weekly map". *the Guardian*. 2017-03-01 அன்று பார்க்கப்பட்டது.
3. ↑  "About the Guardian Weekly". *The Guardian Weekly* (London).. பார்த்த நாள்: 2013-09-05.
**தி கார்டியன்** (The Guardian) என்பது இங்கிலாந்தில் வெளியாகும் நாளேடு. 1821ல் ***தி மான்செஸ்டர் கார்டியன்*** என்ற பெயரில் ஆரம்பிக்கப்பட்டு 1959 வரை அப்பெயரிலேயே விளங்கியது. இதன் முதல் இதழ் 5 மே 1821இல் வெளியானது.

ஆசிரியர்
--------

இதன் தற்போதைய ஆசிரியர் காத்தரின் வைனர் ஆவார்.  இதற்கு முன்பு இப்பொறுப்பினை ஆலன் ரஸ்பிரிட்சர் வகித்தார்.

சகோதர இதழ்கள்
-------------

சகோதர இதழ்களான தி அப்சர்வர் மற்றும் தி கார்டியன் வீக்லீ ஆகியவற்றுடன் கார்டியன் ஊடகப் பிரிவின் ஓர் அங்கமாக இவ்விதழ் உள்ளது.  இங்கிலாந்தில் மட்டுமின்றி, உலகளவில் முன்னணி நாளேடுகளில் ஒன்றாக, அதிக வாடிக்கையாளர்களைக் கொண்டுள்ளது.

***தி கார்டியன்*** ஒரு இடதுசாரி தினசரி. ஆரம்பத்தில் உள்ளுரில் மட்டும் இருந்தது. பின்னாளில் ஒரு தேசிய செய்தித்தாளாக மாறி இன்று உலகளாவிய ஊடகமாக இணையத்திலும் தொடர்புடையதாக மிகச் சிறப்பாக வளர்ந்துள்ளது. அதற்கு இரண்டு கணினி சார்ந்த கிளைகள் கார்டியன் ஆஸ்திரேலியா மற்றும் கார்டியன் US என்ற பெயரில்  ஐக்கிய இராச்சியத்திற்கு  வெளியே செயல்படுகின்றன.

2018இல் டேப்ளாய்ட் வடிவம்
-------------------------

சூன் 2017இல் கார்டியன் ஊடகப் பிரிவு இவ்விதழும் அப்சர்வர் இதழும் சனவரி 2018இல் மறுபடியும் டேப்ளாய்ட் வடிவிற்கு மாறவுள்ளதாகத் தெரிவித்தது.  15 சனவரி 2018இல் டேப்ளாய்ட் வடிவிற்கு மாறியது.  இவ்விதழின் வடிவு மாற்றத்திற்கு வாசகர்களும், சக இதழ்களும் கருத்துகளைத் தெரிவித்திருந்தன.

சான்றுகள்
---------

1. ↑   Manchester Guardian
2. ↑   Guardian appoints Katharine Viner as editor-in-chief, The Guardian, 20 March 2015
3. ↑   The Scott Trust: values and history, The Guardian, 26 July 2015
4. ↑   Guardian journalism goes from strength to strength. It's just our shape that's changing, Guardian, 13 June 2017
5. ↑   Welcome to a new look for the Guardian, Guardian, 15 January 2018
6. ↑   Guardian, The Guardian's new look: readers and rivals respond 15 January 2018
மாண்டேகு இல்லத்தின் முன்பக்கம்.
மாண்டேகு இல்லத்தின் தளப்படம்.
**மான்டேகு இல்லம்** (Montagu House) இலண்டன் மாநகரின் புளூம்சுபரிப் பகுதியிலுள்ள கிரேட் ரசல் சாலையில் அமைந்திருந்த 17 ஆம் நூற்றாண்டின் இறுதியைச் சேர்ந்த ஒரு மாளிகை ஆகும். இதிலேயே பிரித்தானிய அருங்காட்சியகம் முதன் முதலில் தொடங்கப்பட்டது. இக்கட்டிடம் இரண்டு முறை கட்டப்பட்டது. இரண்டு முறையும் மான்டேகுவின் முதல் டியூக்கான ரால்ஃப் மான்டேகு என்பவருக்காகவே அமைக்கப்பட்டது. 17 ஆம் நூற்றாண்டின் இறுதிப் பகுதியில் மாண்டேகு ஒரு நிலத்தை வாங்கினார். இது இன்று இலண்டனின் மத்தியில் இருந்தாலும், அக்காலத்தில் இந்நிலத்தின் பின்பகுதி திறந்த வெளியாகவே இருந்தது. இந் நிலத்தில் மான்டேகுவிற்கான முதல் மாளிகையை ஆங்கில அறிவியலாளரும் கட்டிடக்கலைஞருமான ராபர்ட் ஊக் (Robert Hooke) என்பவர் வடிவமைத்தார். இவரது கட்டிடக்கலைப் பாணி பிரான்சு நாட்டுத் திட்டமிடலினதும், டச்சு நுணுக்க வேலைப்பாடுகளினதும் செல்வாக்கைக் கொண்டிருந்தது. இம் மாளிகை 1675 ஆம் ஆண்டுக்கும் 1679 ஆம் ஆண்டுக்கும் இடையில் கட்டப்பட்டது. சமகாலத்தவரால் பெரிதும் பாராட்டப்பட்ட இக் கட்டிடம் 1686 ஆம் ஆண்டில் தீயில் எரிந்து போயிற்று.

இதன் பின்னர், அதிகம் அறியப்படாத போகே (Pouget) என்னும் பிரான்சியர் ஒருவரின் வடிவமைப்பின்படி இந்த இல்லம் மீண்டும் கட்டப்பட்டது. இந்த மான்டேகு இல்லம் 17 ஆம் நூற்றாண்டின் இறுதி இரண்டு பத்தாண்டுகளில் கட்டப்பட்ட மிகப்பெரிய தனியார் வதிவிடம் எனக் கருதப்படுகிறது. நிலத்தளம், மேல்தளம் என இரண்டு முக்கிய தளங்களைக் கொண்ட இந்த இல்லம் ஒரு நிலக்கீழ்த் தளத்தையும் கொண்டிருந்தது. இதன் கூரையில் கட்டிடத்தின் நடுவே ஒரு குவிமாடமும் அமைக்கப்பட்டிருந்தது.

18 ஆம் நூற்றாண்டின் தொடக்கத்தில் உயர்குடியினர் பகுதி என்னும் நிலையில் இருந்து புளூம்சுபரி இறங்கத் தொடங்கியது. இது ஒரு மத்தியதர வகுப்பினருக்கான பகுதியாக மாறியது. மான்டேகுவின் இரண்டாம் டியூக் தனது தந்தையாரின் இந்த இல்லத்தைக் கைவிட்டு வைட்டால் (Whitehall) பகுதிக்கு இடம்பெயர்ந்தார். 

புளூம்சுபரியில் இருந்த மான்டேகு இல்லத்தை 1749 ஆம் ஆண்டில், பிரித்தானிய அருங்காட்சியகத்தின் நம்பிக்கைப் பொறுப்பாளர் சபை விலைக்கு வாங்கியது. 1840 ஆம் ஆண்டில் இதனை இடித்துவிட்டு, அவ்விடத்தில் பெரிய வசதியான கட்டிடமொன்றை அமைத்தனர்.

இவற்றையும் பார்க்கவும்
----------------------

* மான்டேகு இல்லம், வைட்டால்
**மாபுராணம்** என்பது ஒரு பழந்தமிழ் இலக்கண நூல் ஆகும். இது இரண்டாம் தமிழ் சங்க காலத்தியதாகக் கருதப்படுகிறது. இது தொல்காப்பியத்திற்கு முற்பட்டது. *பெருந் தொன்னூல்* என்ற தமிழ்ப் பெயருக்கு *மாபுராணம்* என்பது வடமொழிப் பெயராகும். புராணம் என்று பெயரிட்டு செய்யுள் இலக்கணம் முதலாவதாக பல்வகை இலக்கணமும் கூறுதல் வடநூலாருக்கு உடன்பாடு. இதனை வடநூல் அக்னி புராணத்தால் அறியலாம். இம்மாபுராணம் பெரும்பான்மை வெண்பாவும், சிறுபான்மை சூத்திரமுமாக இருந்தது.

அகத்தியர் இயல், இசை, நாடகம் முதலிய எல்லாவற்றிற்கும் பரந்து விரிந்த இலக்கணம் அமைத்தார் என்றும் மாபுராணம் ஆசிரியர் அவற்றுள் ஒவ்வொரு பகுதியை எடுத்து தொகை, வகை வாரியாகக் கூறினார் என்றும் கொள்ளலாம்.

மாபுராணத்தை எழுதியவர் குறுமுனிவரின் மாணாக்கர் பன்னிருவரில் சிகண்டி என்னும் முனிவர் ஆவார். அநாகுலன் என்ற பாண்டியனுக்கும் திலோத்தமை என்ற பெண்ணுக்கும் பிறந்த சாரகுமாரன் பாண்டியன் இசையறிதல் பொருட்டு இந்நூல் இயற்றப்பட்டது.

மேற்கோள்கள்
-----------

1. ↑  சீனிவாச ஐயங்கார், பி. டி. (1929). *History of the Tamils: from the earliest times to 600 A.D.*. New Delhi: Asian Educational Service. பக். 231–232. பன்னாட்டுத் தரப்புத்தக எண்:81-206-0145-9.
2. ↑  சுவெலபில், கமில் (1973). *The Smile of Murugan: On Tamil Literature of South India*. Leiden: Brill. பக். 47. பன்னாட்டுத் தரப்புத்தக எண்:90-04-03591-5.
3. 1 2 3 4  இராகவையங்கார், இரா. (1941). *தமிழ் வரலாறு*. மதுரை: ஈ. எஸ். வரதராஜையர். பக். 221–225.
மூல முக்கோணத்தின் (கருப்பு) மான்டார்ட் உள்நீள்வட்டம் சிவப்பு நிறத்தில் காட்டப்பட்டுள்ளது. இந் நீள்வட்டம் முக்கோணத்தின் வெளிவட்டங்கள் முக்கோணத்தின் பக்கங்களைத் தொடும்புள்ளிகளில் முக்கோணத்தைத் தொடுகிறது. நாகல் புள்ளியைக் (N) காட்டும் கோடுகள் பச்சை நிறத்திலும், நீள்வட்டத்தின் மையப்புள்ளியைக் (M) காட்டும் கோடுகள் நீலநிறத்திலும் உள்ளன.
வடிவவியலில் ஒரு முக்கோணத்தின் **மான்டார்ட் உள்நீள்வட்டம்** (*Mandart inellipse*) என்பது, முக்கோணத்தின் வெளிவட்டங்கள் முக்கோணத்தின் பக்கங்களைத் தொடும் புள்ளிகளில் அப்பக்கங்களைத் தொட்டவாறு முக்கோணத்திற்குள் வரையப்படும் நீள்வட்டம் ஆகும் (இத் தொடுபுள்ளிகள் வெளித்தொடு முக்கோணத்தின் உச்சிகளாகவும், பிளப்பிகளின் முனைகளாகவும் அமைகின்றன). 19 ஆம் நூற்றாண்டின் இறுதியில் இந்த நீள்வட்டம் குறித்த இரு கட்டுரைகளை வெளியிட்ட கணிதவியலாளர் ஹெச். மான்டார்ட் என்பவரின் பெயரால் இது "மான்டார்ட் நீள்வட்டம்" என அழைக்கப்படுகிறது.

மான்டார்ட் உள்நீள்வட்டத்தைத் தரும் பண்பளவைகள்:

{\displaystyle x:y:z={\frac {a}{b+c-a}}:{\frac {b}{a+c-b}}:{\frac {c}{a+b-c}}}
இங்கு *a*, *b*, *c* மூன்றும் மூல முக்கோணத்தின் பக்கநீளங்கள்.

மேற்கோள்கள்
-----------

1. ↑  Juhász, Imre (2012), "Control point based representation of inellipses of triangles" (PDF), *Annales Mathematicae et Informaticae*, **40**: 37–46, MR 3005114.
2. ↑  Gibert, Bernard (2004), "Generalized Mandart conics" (PDF), *Forum Geometricorum*, **4**: 177–198.
3. ↑  Mandart, H. (1893), "Sur l'hyperbole de Feuerbach", *Mathesis*: 81–89;
Mandart, H. (1894), "Sur une ellipse associée au triangle", *Mathesis*: 241–245. As cited by (Gibert 2004).

வெளியிணைப்புகள்
---------------

* Weisstein, Eric W. "Mandart Inellipse", *MathWorld*.
**முக்காணி** (Mukkani) என்பது என்பது இந்தியாவின், தமிழ்நாட்டின், தூத்துக்குடி மாவட்டம், ஸ்ரீவைகுண்டம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊரானது தூத்துக்குடியிலிருந்து திருச்செந்தூர் செல்லும் பாதையில் அமைந்துள்ளது. இது விவசாயத்திற்கு பிரசித்தி பெற்ற பகுதியாகும். இங்கு வெற்றிலை, வாழை, நெல், மஞ்சள் , பச்சை பயறு, உளுந்து, கரும்பு ஆகியவைகள் பயிரிடப்படுகின்றனர. குறிப்பாக இங்கு வெற்றிலை மிகவும் முக்கிய பயிராகும். இங்கு பயிரிடும் வெற்றிலை இந்தியாவின் பிறமாநிலங்களுக்கும், வெளிநாடுகளுக்கும் ஏற்றுமதி செய்யபடுகின்றன.

மக்கள்வகைப்பாடு
---------------

இந்த ஊரானது ஸ்ரீவைகுண்டத்தில் இருந்து 5 கிலோமீட்டர் தொலைவிலும், மாவட்டத்தின் தலைநகரான தூத்துக்குடியில் இருந்து 23 கிலோமீட்டர் தொலைவிலும், மாநிலத் தலைநகரான சென்னையில் இருந்து 639 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1768 வீடுகள் உள்ளன. கிராமத்தின் மொத்த மக்கள் தொகையானது 6851 ஆகும். இதில் ஆண்கள் எண்ணிக்கை 3507, பெண்களின் எண்ணிக்கை 3344 என உள்ளது. மக்களின் கல்வியறிவு விகிதமானது 76.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

முக்காணியர்கள்
--------------

முக்காணியர்கள் முக்காணியை தலைமையிடமாக கொண்டவர்கள் ஆவார்கள். டச்சிக்காரர்கள் படையெடுப்பின் போது முக்காணியர்கள் டச்சுக்காரர்களுக்கு எதிராக போரிட்டு வென்றார்கள் என்று திருச்செந்தூர் தல வரலாறுகளில் சான்றுகள் காணப்படுகின்றன.

இன்றளவும் திருச்செந்தூர் முருகன் கோவிலில் மூலவருக்கு- போற்றி மடைப் பள்ளியிலும், ஆறுமுகனுக்கு - முக்காணியர்கள் மடைப் பள்ளியிலும், வேங்கடாசலப் பெருமாளுக்கு- வைணவ மடைப்பள்ளியிலும் தனித்தனியே நைவேத்தியங்கள் தயாராகின்ற பணிகளை செய்து வருகின்றனர்.

இவற்றையும் காண்க
----------------

முக்காணி வெங்கடாஜலபதி கோயில்

முக்காணி ஆதிபரமேஸ்வரி அம்மன் கோவில்

மேற்கோள்கள்
-----------

1. ↑
2. ↑  Daily hunt-Monday, 23 Oct, 4.27 am

வெளி இணைப்பு
------------
தமிழ்நாட்டில் காணப்படும் *மீன் பாடி வண்டி* ஜுகாடு பாணியில் மாற்றியமைக்கப்பட்ட வண்டியாகும்.
***ஜுகாடு*** (*Jugaad* அல்லது *Juggaar*) , விதிமுறைகளை தவிர்த்திடும் ஓர் எளிய மாற்று அமைப்பையோ, சாதுரியமான திருத்தத்தையோ அல்லது குறைந்த வளங்களைக் கொண்டு சிக்கலைத் தீர்ப்பதையோ குறிக்கும் இந்தி சொல் ஆகும். இருக்கும் கருவிகளைக் கொண்டு புதிய கருவிகளைப் படைப்பதும் இதனில் அடங்கும். இச்சொல் பரவலாக இந்தியாவில் பிறமொழிகளிலும் பயன்படுத்தப்படுகின்றது. தமிழில் இதனை *மாற்றி யோசி* எனலாம். 

ஜுகாடு தத்துவம் மேற்கத்திய உலகின் *ஹேக்* அல்லது *இக்ளட்ஜ்* சொற்களுக்கு இணையானது. ஜுகாடு பிழைப்பிற்காக உருவாக்கப்பட்ட வழிமுறை எனக் கொள்ளலாம். ஏற்படும் சிக்கலுக்கு மரபார்ந்த வழிகளைப் பற்றிக் கவலைப்படாது தீர்வு காணும் முறை என்றும் கருதலாம். 

அண்மைக்காலங்களில் ஜுகாடு ஓர் மேலாண்மை நெறியாக ஏற்கப்படுகின்றது. அனைத்துலகிலும் இந்தியாவின் சிக்கனமான பொறியியல் முறையாக இது ஏற்றுக்கொள்ளப்பட்டுள்ளது. இந்திய நிறுவனங்கள் தங்களின் ஆய்வும் விருத்தியும் செலவினங்களைக் குறைத்திட ஜுகாடு வழிமுறைகளை நாடுகின்றனர். இது நிறுவனத்தின் வளங்களையும் பங்கேற்பாளர்களின் வளங்களையும் உயர்த்துகின்ற வாழ்வியல் *மாத்தி யோசி* கருத்தியலாக ஏற்கப்படுகின்றது. 

வேளாண் நீரேற்று பொறியைப் பயன்படுத்தி இயங்கும் ஊர்தி
தென்னிந்தியாவில் தமிழ்நாட்டில் புழங்கும் *மீன் பாடி வண்டி* இத்தகைய மாற்றி யோசி வண்டிதான். இது உள்ளூர் மீனவர்களால் உருவாக்கப்பட்டதால் இப்பெயர் ஏற்பட்டது. மூன்று சக்கரங்களுடைய இவ்வூர்தி சைக்கிள் ரிக்‌ஷாவை மாற்றியமைத்து கூடுதல் பளுதாங்கும் அடித்தாங்கியையும் விசையுந்து பொறியையும்—பொதுவாக யெசுதி அல்லது இரோயல் என்பீல்டு புல்லட் பொறி— இணைத்து உருவாக்கப்பட்டதாகும். இறந்த மீன்களை ஏற்றிச் செல்லும் வாகனங்கள் மற்ற பயன்பாடுகளுக்கு தூய்மையற்றதாகக் கருதப்பட்டதால் இந்த வண்டியை உருவாக்க வேண்டியத் தேவை ஏற்பட்டது. இத்தகைய வண்டிகளை தெற்கு ஆசியாவின் பல பகுதிகளிலும் காணலாம்.

மேற்சான்றுகள்
-------------

1. ↑   *Jugaad Innovation Think Frugal, Be Flexible, Generate Breakthrough Growth.*. Jossey-Bass Inc Pub. பன்னாட்டுத் தரப்புத்தக எண்:1118249747. .
2. ↑  "Jugaad: A New Growth Formula for Corporate America". *Harvard Business Review Blog Network*. 25 January 2010. .
3. ↑  "India's Next Global Export: Innovation". *Bloomberg Businessweek*. 2 December 2009. .
4. ↑  "A snip at the price". *The Economist*. 28 May 2009. .
5. ↑  "Indian Tripurteurs A7".
6. ↑  "Motor Tricycle-Motor Tricycle Manufacturers, Suppliers and Exporters on alibaba.com".
பல்வேறு பண்பாட்டினரிடையே நிலவி வந்ததைப் போலவே நாட்டுக்கூத்து, யாழ்ப்பாணத்துமக்களுடைய முக்கியமான பொழுது போக்குகளுள் ஒன்றாக விளங்கியது. ஒரு காலத்தில் பல நாடுகளிலும், கூத்தும் அதையொத்த கலை வடிவங்களும் வலிமைவாய்ந்த ஊடகங்களாக விளங்கியிருக்கின்றன. யாழ்ப்பாணமும் இதற்கு விதிவிலக்கல்ல. இவை பொழுது போக்குக்காக மட்டுமன்றி அறிவூட்டல், பிரச்சாரம் போன்ற பல்வேறு தேவைகளுக்காகவும் பயன்பட்டன. இன்று பல்வேறு புதிய ஊடகங்களின், முக்கியமாகத் திரைப்படங்கள், தொலைக்காட்சிகள் போன்றவற்றின், அறிமுகமும், பல்வேறு புதிய வகை நாடக வகைகளின் அறிமுகமும் மரபுவழியான நாட்டுக் கூத்துகளின் செல்வாக்கைக் குறைத்துவிட்டன. 

  

யாழ்ப்பாணத்துக் கூத்து மரபுகளின் அடிப்படைகள் பொதுவாகத் தென்னிந்தியாவிலிருந்து வந்தவையே. நாட்டுக்கூத்துகள் நாடகம், விலாசம் என இரண்டு வகையாக இருந்ததாகப் பேராசிரியர் க. கணபதிப்பிள்ளை குறிப்பிட்டுள்ளார். நாடகங்கள் தமிழ் நாட்டில் பழமையான வடிவங்கள் என்றும், சோழர் காலத்தில் கோயில்களில் நாடகங்கள் நடிக்கப்பட்டன என்றும் அவர் எடுத்துக் காட்டியுள்ளார். விலாசம் என்னும் கூத்து வடிவம் விஜய நகரக் காலத்திலேயே எழுந்திருக்க வேண்டும் என்பது அவரது கருத்து. நாடகங்கள் தமிழ் மரபு சார்ந்தவையாக இருக்க, விலாசங்களில் வடநாட்டு அம்சங்கள் கலந்திருந்தன எனக் கூறும் அவர் பிற்காலத்தில் இவற்றுக்கிடையே அதிக வேறுபாடுகள் இல்லாமல் போய்விட்டதாகவும் குறிப்பிடுகின்றார்.
ஆஸ்திரியாவில் ஒளிமின்னழுத்திய "மரம்"
**ஒளிமின்னழுத்தியம்** (*Photovoltaics* அல்லது *PV*) என்பது சூரியக் கதிரை நேரடியாக மின்சாரமாக மாற்றும் ஒளிமின்கலங்களைப் பற்றியும் அவற்றை இணைத்து மின்னாற்றலை வழங்கும் கலை, தொழில், ஆய்வைப் பற்றியும் குறிக்கும். கதிரவனில் இருந்து கதிரொளி நாளும் கிடைப்பதால், வற்றாத ஆற்றல்வாயாக இது கருதப்படுகின்றது. நகரும் பொருள்கள் ஏதும் இன்றியும், சூழலுக்குக் கேடுதரும் வெளிக்கழிவுகள் ஏதும் இல்லாமலும் நேரடியாக மின்னாற்றல் உருவாக்கப்படுவதால் இவை வரவேற்கப்படுகின்றன. மின்னாற்றலைத் தனியாக ஓரிடத்தில் உருவாக்கி மற்ற இடங்களுக்கு கம்பி வழியாக செலுத்தி வழங்க வேண்டிய தேவை இல்லாமல் எங்கு வேண்டுமோ அங்கு தனித்து இயங்கி மின்னாற்றல் பெறமுடியும் ஆகையால் இவற்றின் பயன்பாடு, படகுகளிலும், தீவுகளிலும் கூடக் காணக்கூடியது. மின் ஆற்றல் பற்றாக்குறை கூடுவதால், அண்மைக் காலமாக கதிரொளி மின்கலங்களின் உற்பத்தியும், கதிரொளி படல்களின் உற்பத்தியும் உயர்ந்துள்ளது.

ஒளிமின்னழுத்தியத் தயாரிப்பு ஒவ்வொரு இரண்டு ஆண்டுகளுக்கும் இருமடங்காக உயர்வதினால், அதில் 2002 ஆம் ஆண்டு முதல் ஒவ்வோர் ஆண்டும் சராசரியாக 48 விழுக்காடாக உயருவதால், இதுவே உலகில் மிக விரைவாக உயர்ந்த மின்னாற்றல் தொழில்நுட்பமாக உருவாகி உள்ளது.

மேற்கண்ணோட்டம்
--------------

குறிப்பிட்ட அலைநீளம் கொண்ட ஒளி ஒரு குறைக்கடத்தியின் மீது விழுந்தால் அக்குறைக்கடத்தியில் உள்ள அணுக்களைப் பிணைத்திருக்கும் எதிர்மின்னிகள் விடுபட்டு மின்னோட்டம் அல்லது மின்னழுத்தம் ஏற்படும். நேர்வகை-எதிர்வகைக் குறைக்கடத்தி இணைப்பால் உருவான இருமுனையம் என்னும் ஈரி ஒன்றில் ஒளிக்கதிர் விழுந்தால், அக்கருவியில் மின்னழுத்தம் ஏற்படுகின்றது. ஒளியின் ஆற்றலால் அக் குறைக்கடத்தி ஈரியில் விடுபடும் எதிர்மின்னிகளும், நேர்மின்மம் உடைய புரைமின்னிகளும் (holes) அந்த ஈரியின் இணைப்பு முகத்தை ஒட்டி இருக்கும் பகுதியில் உள்ள மின்புலப் பகுதியை அடைந்து அங்கே பிரிக்கப்படுகின்றன. ஆகவே இருமுனைகளுக்கும் இடையே மின்னழுத்தம் ஏற்படுகின்றது. இவ்விளைவு ஒளிமின்னழுத்திய விளைவு( photovoltaic effect) எனப்படுகின்றது. ஒளியால் தூண்டப்பட்டு ஓர் ஈரியில் மின்னோட்டம் பாயும் கருவியை ஒளிமின் ஈரி அல்லது ஒளிமின் இருமுனையம் (photodiode) என்று அழைப்பர். ஆனால் இந்த ஒளிமின் ஈரிகளுக்குத் தனியாக வெளியிருந்து மின்னழுத்தம் தருவது வழக்கம். கதிரொளி மின்னழுத்தியக் கருவியில் தனியாக வெளியிருந்து மின்னழுத்தம் ஏதும் தரவேண்டியதில்லை. ஒளியின் தூண்டுதலாக் தோன்றும் மின்னழுத்தமே இக்கருவியை இயக்கி மின்னோட்டம் தருகின்றது. இதனால் சில நேரங்களில் கதிரொளி மின்கலத்தை புற மின்னழுத்தச் சாய்வுதராத ஒளிமின் ஈரி (இருமுனையம்) என்பர்.

தற்போதைய மேம்பாடு
-----------------

ஒளிமின்படலங்களின் (solar panels) மிக முக்கிய இடுவு என்னவென்றால் முதலீட்டு தொகை ( பொருத்துதல் மற்றும் மூலப்பொருட்களுக்கான தொகை ).

மேற்கோள்கள்
-----------

1. ↑  German PV market
2. ↑  "BP Solar to Expand Its Solar Cell Plants in Spain and India". 2007-09-26 அன்று மூலம் பரணிடப்பட்டது. 2009-08-10 அன்று பார்க்கப்பட்டது.
3. ↑  Large-Scale, Cheap Solar Electricity
4. ↑  "Solar Expected to Maintain its Status as the World's Fastest-Growing Energy Technology". 2017-02-23 அன்று மூலம் பரணிடப்பட்டது. 2009-08-10 அன்று பார்க்கப்பட்டது.
**டேவிட் தேவதாசு** இந்திய எழுத்தாளரும், இதழாளரும், விமர்சகரும், ஆவணப்படத் தயாரிப்பாளருமாவார்.
இவர் காசுமீர் பிரச்சனை பற்றிய *எதிர்காலத்தைத் தேடி (In search of Future)* என்னும் நூல் ஆசிரியர் ஆவார். இவர் பத்திரிக்கைத் துறையில் முப்பதாண்டுகால அனுபமுடையவர். இந்தியா டுடே, தி நியூ இந்தியன் எக்சுபிரசு, கல்ஃப் நியூசு, இந்துசுதான் டைம்சு மற்றும் தி எகனாமிக் டைம்ஸ் பத்திரிக்கைகளின் நிருபருமாவார். இவர் 2005ல் சமியா மிலியா இசுலாமியப் பல்கலைக்கழகத்தின் கவுரவப் பேராசிரியராகவும், நேரு நினைவு அருங்காட்சியகம் மற்றும் நூலகத்தின் மூத்த உறுப்பினராகவும் (2009-2014) பணியாற்றியுள்ளார். பின்னர் சம்மு காசுமீரின் முக்கிய ஆங்கில நாளிதழின் ஆசிரியராகவும் காசுமீர் அவன்டிபூரில் உள்ள இசுலாமிய அறிவியல் மற்றும் தொழில்நுட்பப் பல்கலைக்கழகத்தின் பேராசிரியராகவும் பணியாற்றி வருகிறார்.

நூற்பட்டியல்
------------

எதிர்காலத்தைத் தேடி - காசுமீரத்தின் கதை(2007)

மேற்கோள்கள்
-----------


1. ↑  "Between 'azadi' and 'national interest': Half-truths on Kashmir widen the gulf of ignorance and hate". *scroll.in/author/11426*. 2018-03-26 அன்று பார்க்கப்பட்டது.
2. ↑  "David Devadas Interacts with IDSA Scholars on Kashmir | Institute for Defence Studies and Analyses". *idsa.in* (ஆங்கிலம்). 2018-07-08 அன்று பார்க்கப்பட்டது.
3. ↑  "The ‘K’ factor" (in en-IN). *The Hindu*. 2007-12-08. .
**கியாதம்பள்ளி** *(Kyathampalle)* என்பது இந்தியாவின் தெலுங்கானா மாநிலத்தில் இருக்கும் ஆதிலாபாத் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 42,275 ஆகும். இம்மக்கள் தொகையில் 51 விழுக்காடு நபர்கள் ஆண்கள் மற்றும் 49 விழுக்காடு நபர்கள் பெண்கள் ஆவர். *கியாதம்பள்ளி* நகரின் படிப்பறிவு சதவீதம் 59% ஆகும். இது நாட்டின் சராசரி படிப்பறிவு சதவீதமான 59.5% என்பதை விட குறைவாகும். படிப்பறிவில் ஆண்களின் சதவீதம் 67% மற்றும் பெண்களின் படிப்பறிவு சதவீதம் 51% ஆகும். *கியாதம்பள்ளி* மக்கள் தொகையில் 11 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
2. ↑  "Kyathampalle PinCode". citypincode.in. 2014-05-25 அன்று மூலம் பரணிடப்பட்டது. 2014-05-19 அன்று பார்க்கப்பட்டது.
***டார்வினியசு மசில்லே*** என்பது முதனிகள் வரிசையில் 47 மில்லியன் ஆண்டுகளுக்கு முன் இருந்த இயோசீன் ஊழிக் காலத்தில் வாழ்ந்திருந்த தொல் அடிக்கிளை (basal, stem group) இனம். இவ் விலங்கின் தொல்லுயிர் எச்சப் படிவை 2009 ஆம் ஆண்டு பெயர் சூட்டினர். 2009 ஆண்டு சார்லசு டார்வினின் 200 ஆவது பிறந்த ஆண்டு நிறைவு என்பதால் அவர் பெயரைச் சூட்டியும், செருமனியில், மெசெல் குழி (Messel Pit) என்னும் இடத்தில் கண்டு பிடிக்கப்பட்டதால், அதனையும் சேர்த்து இதன் அறிவியற் பெயர் *டார்வினியசு மசில்லே* என சூட்டப்பட்டது. இவ்விலங்கின் தொல்லுயிர் எச்சம் ஒன்றே ஒன்று மட்டும்தான் கண்டுபிடிக்கப்பட்டது. 1983 இல் கண்டு பிடித்த இத் தொல்லுயிர் எச்சம்மிகவும் நல்ல நிலையில் இருக்கின்றது. இதனை இடா அல்லது ஐடா (Ida) என பெயரிட்டு அழைக்கிறார்கள். இத் தொல்லுயிர் எச்சத்தின் பகுதிகள் விற்கப்பட்டு இருந்ததன. இவற்றை 2006 இல்தான் மீண்டும் பொருத்தி முழு உரு ஆக்கினார்கள். 

தொல்லுயிர் எச்சத்தின் புதிர்க்கதிர் அல்லது X-கதிர் படம்

மேற்கோள்களும் அடிக்குறிப்புகளும்
--------------------------------

1. ↑  "Deal in Hamburg bar led scientist to Ida fossil, the 'eighth wonder of the world'". The Guardian. May 20, 2009. 2009-05-20 அன்று பார்க்கப்பட்டது.

வெளி இணைப்புகள்
---------------

* Life restoration of *Darwinius masillae* by paleoartist Julius T. Csotonyi பரணிடப்பட்டது 2009-05-23 at the வந்தவழி இயந்திரம்
கிம்ச்சி
காய்கறிகளைக் கொண்டு செய்யும் கிம்ச்சி என்னும் தென்கொரிய உணவு வகை
**கிம்ச்சி** (김치), IPA: kimtɕʰi), என்பது காய்கறிகளைக் கொண்டு, பல்வேறு சுவை, மணப்பொருள்கள் சேர்த்து உருவாக்காப்படும் மரபுசார்ந்த தென்கொரிய உணவு வகை. இதில் நொதிக்க வைத்தும், நொதிக்க வைக்காததுமாகிய இரண்டு வகையும் உண்டு. நாப்பா முட்டைக்கோசு, வெங்காயம், வெள்ளரிக்காய், சிவப்பு முள்ளங்கி போன்றவற்றைக் கொண்டு நூற்றுக்கணக்கான வகைகள் செய்கிறார்கள். முக்கிய உணவுடன் சேர்த்துச் சாப்பிடும் உணவில் (தொடுகறி போல் (*பஞ்ச்சன்* (banchan)) கிம்ச்சி பரவலாகப் பயன்படுகின்றது.

வரலாறு
------

பழங்கால கிம்ச்சி
2600 முதல் 3000 ஆண்டுகளுக்கு முன்பே கிம்ச்சி என்னும் உணவைப் பற்றிய குறிப்பு *சி சிங்* (Shi Jing) (詩經). என்னும் சீனச் செய்யுள் புத்தகத்தில் உள்ளது . இப்புத்தகத்தில் கிம்ச்சி என்பது சியோ (*jeo* (菹)) என்று அழைக்கப்பட்ட்டுள்ளது. 12 ஆவது நூற்றாண்டில் இனிப்பு, புளிப்பு முதலான சுவைப்பொருள்களும், நிறம் தரும் பொருள்களும் சேர்க்கப்பட்டன . கி.பி 1500 உக்குப் பின் சிவப்பு குடமிளகாய் முதலிய சேர்க்கப்பட்டன.

மேற்கோள்களும் அடிக்குறிப்புகள்
------------------------------

1. ↑  Saveur.com A World of Kimchi
2. ↑  (கொரிய மொழி) The origin of the etymology on Kimchi பரணிடப்பட்டது 2009-08-23 at the வந்தவழி இயந்திரம் from Kimchi Expo 2003 website
3. ↑  "Kimchi Museum Official Website". 2011-07-22 அன்று மூலம் பரணிடப்பட்டது. 2010-07-22 அன்று பார்க்கப்பட்டது.
**முக்கால்** என்பது தமிழ்ச் செய்யுள் வகைகளில் வழங்கும் ஒரு பாவினம். இதில் நிரையசையில் முடியும் விளச்சீரால் ஆன ஆறு சீர்களும் , நேரசையில் முடியும் மாச்சீரால் ஆன் ஒரு சீருமாக ஏழுசீர்கள் கொண்ட ஒன்றே முக்கால் அடிகள் இரண்டு முறை வருமாறு அமைந்த பாவினம்.

  

விளம் விளம் விளம் விளம்   
விளம் விளம் மா   
 

என ஒன்றே முக்கால் அடியில் ஏழு சீர்களாக, இரண்டு ஒன்றே முக்கால் அடிகளாக வருவன. தேவாரத்தில் **திருமுக்கால்** என்னும் பதிகத்தலைப்பில் உள்ள பாடல்கள் இவ்வகைப் பாக்களால் ஆனவை. முதல் ஒன்றே முக்கால் அடியில் உள்ள கடைசி மூன்று சீர்களை ஒற்றி இரண்டாவது ஒன்றே முக்கால் அடியின் முதல் மூன்று சீர்கள் வருவது இயல்பாய் உள்ளது.

எ.கா:  

சம்பந்தர் திருச்சிறுகுடி என்னும் ஊரில் பாடிய பதிகத்தின் முதல் இரு பாடல்கள் (சாதாரிப் பண்)   

திடமலி மதிளணி சிறுகுடி மேவிய  

படமலி யரவுடை யீரே  

படமலி யரவுடை யீருமைப் பணிபவர்  

அடைவது மமருல கதுவே

சிற்றிடை யுடன்மகிழ் சிறுகுடி மேவிய  

சுற்றிய சடைமுடி யீரே  

சுற்றிய சடைமுடி யீரும தொழுகழல்  

உற்றவர் உறுபிணி இலரே  

மேலே உள்ள இரண்டு பாடல்களில் முதல் ஒன்றே முக்கால் அடியில் உள்ள கடைசி மூன்று சீர்களில் உள்ள
"படமலி யரவுடை யீரே" என்னும் அடி இரண்டாவது ஒன்றே முக்கால் அடியில் மீண்டும் முதல் மூன்று சீர்களில் ஆளப்படுவதைக் காணலாம்.

மேற்கோள்களும் அடிக்குறிப்புகளும்
--------------------------------

1. ↑  சென்னை பல்கலைக்கழக அகரமுதலி 
[*தொடர்பிழந்த இணைப்பு*]
**முக்கமாலா** (*Mukkamala*)என்று பிரபலமாக அழைக்கப்படும் நாதபிரம்ம முக்கமாலா கிருஷ்ணமூர்த்தி (பிப்ரவரி 28, 1920 - சனவரி 10, 1987) ஒரு வழக்கறிஞரும், நடிகரும் ஆவார். இவர் 1950கள் மற்றும் 1960களில் தெலுங்குத் திரைப்படத்துறையுலகில் தீவிரமாக இருந்தார். இவர் தனது மாணவ நாட்களில் மேடை நடிகராக இருந்தார். மேலும் வரலாற்று பொப்பிலிப் போரை அடிப்படையாகக் கொண்ட *பொப்பிலி யுத்தம்* என்ற மேடை நாடகத்தில் பிரெஞ்சுத் தளபதி மார்க்விஸ் டி புஸ்ஸி என்ற பாத்திரத்தில் பிரபலமாக இருந்தார். 1940களின் பிற்பகுதியில் சென்னையில் தயாரிக்கப்பட்டு வந்த தெலுங்கு மொழிப் படங்களில் பணியாற்றி வந்த இவர் சுமார் 35 ஆண்டுகள் நீடித்த வாழ்க்கையில் பலவிதமான கதாபாத்திரங்களில் நடித்தார். இவர் 1987 இல் இறந்தார்.

தனிப்பட்ட வாழ்க்கை
------------------

குண்டூர் மாவட்டத்தின் குர்ஜாலாவில் டாக்டர் சுப்பராவ் மற்றும் சீதாம்மா ஆகியோருக்கு பிறந்தார். மனைவி பாரதி. இவருக்கு, ஒரு மகன் மற்றும் மூன்று மகள்கள் என நான்கு குழந்தைகள் இருந்தனர். இவரது மூத்த மகன் சுப்பா ராவ், மூத்த மகள் சீதா ராஜ்யலட்சுமி (நெல்லூரில் கூடுதல் மாவட்ட நீதிபதி), இரண்டாவது மகள் பத்மாவதி ( குண்டூரில்வசிக்கிறார்). இளைய மகள் சேஷம்மா ( சென்னையில் உயர் நீதிமன்ற வழக்கறிஞராகப் பயிற்சி செய்கிறார்).

விருதுகள்
---------

ஐதராபாத்து நகரின் "கலாராஜ்ஜியம்" என்ற அமைப்பு  இவருக்கு "நாதபிரம்மா" என்றப் பட்டத்தை வழங்கியது.

மேற்கோள்கள்
-----------

* ஐ.எம்.டி.பி இணையத்தளத்தில் முக்கமாலா கிருஷ்ணமூர்த்தி
* Hindu: Niraparadhi 1951



1. ↑  As per *ஆந்திர ஜோதி* magazine.
2. ↑
**முக்கிம்** என்பது புருணை, இந்தோனேசியா, மலேசியா மற்றும் சிங்கப்பூரில் பயன்படுத்தப்படும் ஒரு வகை நிர்வாகப் பிரிவின் பெயர். முக்கிம் எனும் சொல் ஆங்கில மொழியிலும் ஒரு சொல்லாகப் பயன்படுத்தப் படுகிறது.

இருப்பினும் முக்கிம் எனும் சொல் அரபு சொல்லில் இருந்து மலாய் மொழிக்குள் வந்தச் சொல் ஆகும். முக்கிம் எனும் சொல்லுக்கு மிக நெருக்கமான ஆங்கில மொழிபெயர்ப்புச் சொல் டவுன்ஷிப் (township).

பயன்பாடு
--------

### மலேசியா

மலேசியாவில், ஒரு *முக்கிம்* ஒரு மாவட்டம் அல்லது ஒரு மாவட்டத்தின் துணைப்பிரிவு அல்லது உட்பிரிவாக இருக்கலாம்; அல்லது தேசிய நிலச் சட்டம் 1965-இன் பிரிவு 11 (சி) இன் படி (Section 11(c) of the National Land Code 1965), தன்னாட்சி பெற்ற துணை மாவட்டமாக இருக்கலாம்.

மேற்கோள்கள்
-----------

1. ↑  "mukim | Malay to English Translation - Oxford Dictionaries". *Oxford Malay Living Dictionary* (ஆங்கிலம்). 2018-02-17 அன்று மூலம் பரணிடப்பட்டது. 2018-02-16 அன்று பார்க்கப்பட்டது.
2. ↑  "Carian Umum". *prpm.dbp.gov.my* (ஆங்கிலம்). 2018-02-16 அன்று பார்க்கப்பட்டது.
3. ↑  "Carian Umum". *prpm.dbp.gov.my* (ஆங்கிலம்). 2018-02-16 அன்று பார்க்கப்பட்டது.
**எனக்கு வாய்த்த அடிமைகள்** (Enakku Vaaitha Adimaigal) மகேந்திரன் ராஜாமணி எழுத்து, இயக்கத்தில், சன் சுதர்சன் தயாரிப்பில் வெளியாகியிருக்கும் தமிழ்த்திரைப்படம்.இத்திரைப்படத்தில் ஜெய், பிரணிதா முன்னணி கதைப்பாத்திரங்களில் நடித்துள்ளனர். கருணாகரன், காளி வெங்கட், நவீன் ஆகியார் துணைப்பாத்திரங்களில் நடித்துள்ளனர்.இத்திரைப்படம் சத்தோஷ் தயாநிதியின் இசையில், மகேஷ் முத்துசாமியின் ஒளிப்பதிவில், கோபி கிருஷ்ணாவின் படத்தொகுப்பில் 2016 இல் தொடங்கி 2017 இல் வெளிவந்துள்ளது.

நடிப்பு
-------

* ஜெய்-கிருஷ்ணாவாக
* பிரணிதா-திவ்யாவாக
* கருணாகரன்-இரமேசாக
* காளி வெங்கட்-மொகிதீன் பாசாவாக
* நவீன் ஜார்ஜ் தாமஸ்- சௌம்யா நாராயணனாக
* தம்பி ராமையா -முத்து விநாயகமாக
* இராசேந்திரன்- கருப்பு ராக் ஆக
* ஆர்.என்.ஆர் மனோகர்-கிருஷ்ணாவாவின் அப்பாவாக
* ஜி. மாரிமுத்து - காவல் ஆய்வாளராக
* சந்தானம் -மதிப்புறுத்தோற்றத்தில்
* அஞ்சலி-சந்தியாவாக(மதிப்புறுத்தோற்றத்தில்)
* படவா கோபி -மதிப்புறுத்தோற்றத்தில்
* காமெடி பஜார் மாறன் - சௌம்யா நாராயணனின் நண்பனாக
* லொள்ளு சபா மனோகர்
* கூல் சுரேஷ் - ரிஷி ஆக

கதை
---

இத்திரைப்படத்தின் கதை கைவிட்டுவிடும் காதலியா, கை கொடுத்துக்காப்பாற்றும் நண்பர்களா என்ற கருத்தைக் கொண்டுள்ளது. தொழிற்நுட்பவியல் துறையில் பணியாற்றும் கிருஷ்ணா (ஜெய்), தன்னுடன் பணியாற்றும் திவ்யாவை (பிரணிதா) காதலிக்கிறார். எதிர்பாராவகையில் கிருஷ்ணாவை கைவிட்டுவிடும் திவ்யா, மற்றொருவரை காதலிக்கின்றார். இந்த திருப்பத்தால் மனம் வெறுத்த கிருஷ்ணா தற்கொலை செய்துகொள்ள எண்ணுகின்றார். சாகும் முன் தனது உயிர் நண்பர்கள் மூன்று ஆகிய பேருக்கும் செய்தி அனுப்புகின்றார். மிகுந்த பதற்றத்தில் அவரின் மூன்று நண்பர்களும் கிருஷ்ணாவைத் தேடி விரைகின்றனர். நண்பனைக் காப்பற்றும் செயலில் ஈடுபட்ட அந்து மூன்று நண்பர்களும் சிக்கலில் மாட்டிக்கொள்கின்றனர். அந்த சிக்கலில் இருந்து அவர்கள் தப்பிக்க முடிந்ததா, கிருஷ்ணாவைக் காப்பாற்ற முடிந்ததா, கிருஷ்ணாவின் காதல் என்ன ஆயிற்று என்ற நிகழ்வுகள் நகைச்சுவையுடன் காட்டப்பட்டுள்ளன.

சான்றுகள்
---------

1. ↑  "Jai's 'Enakku Vaaitha Adimaigal' to release on February 2". *Sify.com*. 31 August 2017 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2017-05-02 அன்று மூலம் பரணிடப்பட்டது. 2018-01-21 அன்று பார்க்கப்பட்டது.
4. ↑
5. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *எனக்கு வாய்த்த அடிமைகள்*
Military unitவார்ப்புரு:SHORTDESC:Military unit
**இசுரேலிய இராணுவத் தலைமையகம்** அல்லது **இராணுவ தலைமையங்களின் பொது அலுவலர் கட்டளை** (*General Officer Commanding Army Headquarters*, எபிரேயம்: זרוע היבשה‎, *Zro'a HaYabasha*, *படைக்கலம்*) என்பது 1998 இல் பல படைகளின் தலைமையகமாகக் காணப்படுகின்றது. இது எபிரேய மொழியில் *மாஸி* என உத்தியோகப் பூர்வமற்று அழைக்கப்படும். இது கணினிப் பாதுகாப்புப் பிரிவு உட்பட்ட இசுரேலிய பாதுகாப்புப் படைகளின் தரைப்படைகளை ஒன்று சேர்க்கிறது. தற்போதைய இசுரேலிய தரைப்படைகளின் அளவானது கிட்டத்தட்ட 125,000 செயலிலுள்ள படைவீரர்களையும் 600,000 நெருக்கடி கால படைவீரர்களையும் கொண்டுள்ளது.

பிரிவுகளும் கட்டமைப்பும்
------------------------

கட்டமைப்பு வரைபடம்
இது ஐந்து தரைப் போர் நடவடிக்கைப் படைகளைக் குறித்த இராணுவ செயற்பாட்டிற்காகக் கொண்டுள்ளது.

* சார்பியக்கப் படைகள்
	+ இசுரேலிய காலாட்படை (חיל הרגלים)
	+ கவசப் படை (חיל השריון)
* சண்டை உதவிப் படைகள்
	+ இசுரேலிய பீரங்கிப்படைகள் (חיל התותחנים)
	+ இசுரேலிய பொறியியல் படை (חיל ההנדסה הקרבית)
	+ இசுரேலிய கள புலனாய்வுப் படை (חיל האיסוף הקרבי)

மேலதிகமாக இன்னும் நான்கு பிரிவுகளைக் கொண்டுள்ளது:

* திட்டப் பிரிவு (חטיבת התכנון)
* "தரைப்" பிரிவு (חטיבת יבשה)
* தனிநபர் பிரிவு (חטיבת כוח-אדם)
* தொழில்நுட்பப் பிரிவு (חטיבת הטכנולוגיה)

உசாத்துணை
---------

1. ↑  "IDF to Establish New Cyber Warfare Military Branch". 28 பெப்ரவரி 2016 அன்று பார்க்கப்பட்டது.

வெளியிணைப்புக்கள்
-----------------

* Army Headquarters' LIC2005: an international conference on "Warfare in Low Intensity Conflict" பரணிடப்பட்டது 2005-05-21 at the வந்தவழி இயந்திரம்
**இசுரேலிய சின்னம்** (எபிரேயம்: סמל מדינת ישראל) மெனோராவினைச் சுற்றி அதன் இருபுறமும் ஒலிவக் கிளையினால் சூழப்பட்டு, அதன் கீழ்புறம் *இசுரேல்* ("ישראל") என எபிரேயத்தில் எழுதப்பட்டு காணப்படுகின்றது. இது பொதுவாக இளம் நீலம் மற்றும் வெள்ளை நிறத்தில் காணப்படும். இசுரேலிய சின்னம் அதன் பாவனைக்கு ஏற்ப வேறுபட்ட நிறங்களிலும் காணப்படும்.

வரலாறு
------

டைட்டஸ் வளைவிலுள்ள மெனோராவை அடிப்படையாக கொண்டு சின்னம் காணப்படுகின்றது.
இசுரேலிய அரசு 1948 இல் நடைபெற்ற வடிவமைப்பு போட்டியிலிருந்து இச்சின்னத்தினை உள்வாங்கியது. அப்போட்டியில் கப்ரியல், மக்சிம் சமிர் ஆகியோர் வெற்றிபெற்றிருந்தனர். அவர்களின் வடிவமைப்பை அடிப்படையாகக் கொண்டு, ஏனைய போட்டியாளர்கள் சிலரின் வடிவமைப்பு பகுதிகளைக் கொண்டு இது உருவாக்கப்பட்டது.

குறியீடு
--------

இச் சின்னத்திலுள்ள உருவம் டைட்டஸ் வளைவிலுள்ள மெனோராவை அடிப்படையாகக் கொண்டது. மெனோரா புராதன எருசலேம் கோவிலில் பாவிக்கப்பட்டது. முன்பு யூதத்தின் அடையாளமாகக் காணப்பட்ட இது, பிரபஞ்ச ஞானோதயத்தின் அடையாளமாகவும் பார்க்கப்படுகின்றது.

இச் சின்னம் விவிலிய தீர்க்கதரிசியான சக்கரியாவின் தரிசனத்தின் அடிப்படையில் அமைந்திருக்கலாம். சக்கரியா நூலின் 4ம் அதிகாரத்தில் மெனோரா இரு ஒலிவ மரங்களின் மத்தியில் காணப்படுகின்றது என குறிப்பிடப்பட்டுள்ளது.

ஒலிவ கிளைகள் சமாதானத்தின் அடையாளமாக கருதப்படுகின்றது.

வேறு வடிவங்கள்
--------------

* அரச இணையத் தளத்தில் பாவனைஅரச இணையத் தளத்தில் பாவனை
* பிரதமரின் இணையத் தளத்தில் பாவனைபிரதமரின் இணையத் தளத்தில் பாவனை
* நாடாளுமன்ற இணையத் தளத்தில் பாவனைநாடாளுமன்ற இணையத் தளத்தில் பாவனை
* உயர் நீதிமன்றத்தின் இணையத் தளத்தில் பாவனை (ஆங்கிலம்)உயர் நீதிமன்றத்தின் இணையத் தளத்தில் பாவனை (ஆங்கிலம்)
* உயர் நீதிமன்றத்தின் இணையத் தளத்தில் பாவனை (எபிரேயம்)உயர் நீதிமன்றத்தின் இணையத் தளத்தில் பாவனை (எபிரேயம்)

* இசுரேலிய அதிபரின் சின்னம்இசுரேலிய அதிபரின் சின்னம்
* மொசாட்டின் சின்னத்தில் தேசிய சின்னத்திலுள்ள மெனோரா பாவிக்கப்படுகிறதுமொசாட்டின் சின்னத்தில் தேசிய சின்னத்திலுள்ள மெனோரா பாவிக்கப்படுகிறது

குறிப்புக்கள்
-------------

1. ↑  Mishory, Alec. *The Israeli Emblem*. Jewish Virtual Library.. American-Israeli Cooperative Enterprise. Accessed 9 Jul. 2012.

வெளி இணைப்புக்கள்
-----------------

* பொதுவகத்தில் Emblem of Israel தொடர்பாக ஊடகக் கோப்புகள் உள்ளன.
**நரிந்தர் சிங்** (*Narinder Singh*) பிரித்தானிய இந்தியாவில் 1845 ஆம் ஆண்டு முதல் 1862 ஆம் ஆண்டு வரை பாட்டியாலா சுதேச அரசின் அரசராக இருந்தார். விக்டோரியா மகாராணியின் விருது பெற்ற முதல் இந்திய நட்சத்திர வரிசை உள்ளூர் ஆட்சியாளர் என்ற சிறப்புக்கு உரியவராக இருந்தார். கானிங் பிரபு பிரித்தானிய இந்தியாவின் தலைமை ஆளுநராக இருந்தபோது நரிந்தர் சிங் இந்திய சட்டமன்ற உறுப்பினராக இருந்தார்.

சுயசரிதை
--------

1824 ஆம் ஆண்டு நவம்பர் மாதம் 26 ஆம் தேதி பாட்டியாலாவின் அரசர் கரம் சிங்கிற்கு மகனாகப் பிறந்தார். 1846 ஆம் ஆண்டு சனவரி மாதம் 18ஆம் தேதி தனது இருபத்தி மூன்று வயதில் நரிந்தர் சிங் பாட்டியாலாவின் அரசராக பதவி ஏற்றார். இவரது ஆட்சியில் தான் மோதி பாக் அரண்மனை 5 லட்சம் ரூபாய் செலவில் கட்டப்பட்டது..

1857 ஆம் ஆண்டில் இந்திய சிப்பாய்க் கிளர்ச்சியின் போது, கிழக்கிந்திய கம்பெனிக்கு இவர் உதவி புரிந்தார். மேலும் இவரது சேவைகள் கணக்கிட முடியாத மதிப்புள்ளவை என்று கானிங் பிரபுவால் பின்னர் ஒப்புக்கொள்ளப்பட்டார்.

1862 ஆம் ஆண்டு நவம்பர் 13ஆம் தேதி தனது 39 வது வயதில் நரிந்தர் சிங் காய்ச்சலால் பாதிக்கப்பட்டு இறந்தார். இவருக்குப் பிறகு இவரது பத்து வயது மகன் மொகிந்தர் சிங் பாட்டியாலாவின் அரசராகப் பதவி ஏற்றார்.

மேற்கோள்கள்
-----------

1. ↑  Indian India. India, Director of Public Relations, Chamber of Princes, 1945.
2. ↑  Bhagata Siṅgha. A History of the Sikh Misals. India, Publication Bureau, Punjabi University, 1993.
3. ↑  Sandhu, Jaspreet Kaur. Sikh Ethos: Eighteenth Century Perspective. India, Vision & Venture, 2000.
4. ↑  Nijjar, Bakhshish Singh. History of the United Panjab. India, Atlantic Publishers and Distributors, 1996.
5. ↑  Singh, Gur Rattan Pal. The Illustrated History of the Sikhs, 1947-78: Containing Chapters on PEPSU, AISSF, Evolution of the Demand for Sikh Homeland, and the Princess Bamba Collection. India, Gur Rattan Pal Singh, 1979.
**பரார்த்தக் கிரியை** என்பது சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவக் கிரியைகளின் பிரதான இரு பிரிவுகளில் ஒன்று. எல்லா உயிர்களினதும் நன்மை கருதி இறைவனை வழிபடுவதற்காகத் திருக்கோவில் அமைத்தல் முதலான கிரியைகளைக் குறிக்கும்.

பிரிவுகள்
---------

பரார்த்தக் கிரியை கர்ஷணாதி பிரதிஷ்டாந்தம், பிரதிஷ்டாதி உற்சவாந்தம், உற்சவாதி பிராயச்சித்தாந்தம் என மூன்று பிரிவுகளாக பிரிக்கின்றனர்.

### கர்ஷணாதி பிரதிஷ்டாந்தம்

**கர்ஷணாதி பிரதிஷ்டாந்தம்** என்பது திருக்கோவில் அமைப்பதற்குரிய இடத்தை ஆராய்ந்து தெர்ந்தெடுத்து பரிசோதித்து பண்படுத்தி நாட்கல் நாட்டித் திருக்கோவில் அமைத்து, மூர்த்தியை அமைத்து பிரதிஷ்டை செய்து முடிக்கும் வரையுள்ள கிரியைகளின் தொகுதியாகும்.

### பிரதிஷ்டாதி உற்சவாந்தம்

**பிரதிஷ்டாதி உற்சவாந்தம்** என்பது பிரதிஷ்டை நடைபெற்றபின் நாள்தோறும் செய்ய வேண்டிய நித்திய பூசை, அவற்றின் காலங்கள், நித்திய பூசை முடிவில் செய்யப்படும் உற்சவங்கள் முதலிய கிரியைகளின் தொகுப்பாகும்.

### உற்சவாதி பிராயச்சித்தாந்தம்

**உற்சவாதி பிராயச்சித்தாந்தம்** என்பது நித்திய பூஜை முதலியவற்றில் ஏற்படும் குற்றம் குறைகளை நீக்குவதற்காக செய்யப்படும் நைமித்திய உற்சவங்கள் அவற்றின் வகைகள் தொடங்கும் முறைகள் என்பவற்றின் தொகுதியாகும்.

பரார்த்தக் கிரியையின் வகைகள்
----------------------------

பரார்த்தக் கிரியைகளை நித்தியக் கிரியை, நைமித்தியக் கிரியை என இரு வகையாகப் பிரிக்கலாம். நித்தியக் கிரியை என்பது ஆலயத்தில் தினமும் நடைபெறும் கிரியைகளைக் குறிக்கும். உதாரணமாக நித்திய பூஜை, நித்திய அக்கினிகார்யம், நித்திய பலி, நித்திய உற்சவம் என்பனவாகும். நைமித்தியக் கிரியை என்பது நித்திய பூசையில் உண்டாகும் குறைகளை நீக்குதல் முதலான காரணங்கள் கொண்டு செய்யப்படும் விஷேட பூசைகள், உற்சவங்கள் என்பன நைமித்தியக் கிரியை என அழைக்கப்படும். உதாரணமாக மகோற்சவம், கும்பாபிஷேகம், நவராத்திரி என்பவற்றைக் குறிக்கும்.

தாம் விரும்பிய பலனை எதிர்பார்த்து செய்யப்படும் கிரியைகளாகிய அபிஷேகம், அர்ச்சனை முதலியன காமியக் கிரியை எனப்படும்.

ஆதாரங்கள்
---------
கண்களை அழுத்துவதால் ஏற்படும் ஒளிப்போலியின் ஒரு வரைமாதிரி
பொதுவாக விழித்திரையில் ஒளிக்கதிர்கள் விழுவதை உணர்வதன் மூலமாகவே காட்சிகளைக் காணமுடியும். அவ்வாறின்றி இருளிலும் விழி மூடியிருக்கையிலும் வேறு ஏதாவது இயக்கத்தினால் தெரியும் காட்சிப் போலிகளை **ஒளிப்போலி** (Phosphene) அல்லது **ஒளியறு காட்சிப்போலி** எனலாம்.

ஏதேனும் அழுத்தத்தினாலோ மின் இயக்கத்தினாலோ காந்தப் புலத்தினாலோ விழித்திரையிலுள்ள நரம்பணுக்களையும் மூளையில் பார்வைக்கான நரம்பணுக்களையும் தூண்டுவதன்மூலமாக இவ் ஒளிப்போலிகளை உருவாக்க முடியும். *தியானம்* எனும் ஆழ்நிலை எண்ணத்தில் இருப்பவர்களும் இல்பொருள்தோற்றம் தரும் மயக்கப் (போதைப்) பொருட்களை உட்கொள்பவர்களும் ஒளிப்போலிகளை உணர்கிறார்கள். இவைதவிர, காண் நரம்புவீக்கத்தினால் (*optical neuritis*) பிணியுற்றிருப்பவர்கள் சில வேளைகளில் விரைவான நகர்வு அல்லது சில ஒலிகளினால் தூண்டப்பெற்று இவ்வாறான போலிக்காட்சிகளைக் காண்கின்றனர்.

1988-ஆம் ஆண்டு தேவிது இலூயி-வில்லியம்சு, தௌசன் எனும் ஆய்வாளர்கள் ஒளிப்போலிகளைப் பற்றியும் பிற விழுயுள் தோற்றப்பாடுகளைப் பற்றியும் ஒரு கட்டுரை வெளியிட்டனர். அதில் பின்னைப் பழங்கற்காலத்தைச் சேர்ந்த சில உருவமற்ற கலைப்படைப்புகள் ஒளிப்போலிகளையும் பிற நரம்பியல் மாறிலித் தோற்றங்களையும் காட்டுபவை என்றும் அவ்வோவியங்களைத் தீட்டியவர்கள் மயக்கம் தரும் போதைப் பொருட்களை உட்கொண்டிருக்கக்கூடும் என்றும் கூறியுள்ளனர்.

இதனையும் பார்க்கவும்
--------------------

* மிதப்பான்

சான்றுகள்
---------

1. ↑  "The Soma Code, Part III: Visions, Myths, and Drugs - Philip T. Nicholson". 2013-03-31 அன்று மூலம் பரணிடப்பட்டது. 2013-02-17 அன்று பார்க்கப்பட்டது.
2. ↑  Kluver, H. 1966 Mescal and mechanisms and hallucinations University of Chicago Press. p. 70
3. ↑  Davis FA, Bergen D, Schauf C, McDonald I, Deutsch W (November 1976). "Movement phosphenes in optic neuritis: a new clinical sign". *Neurology* **26** (11): 1100–4. பப்மெட்:988518. .
4. ↑  Page NG, Bolger JP, Sanders MD (January 1982). "Auditory evoked phosphenes in optic nerve disease". *J. Neurol. Neurosurg. Psychiatr.* **45** (1): 7–12. doi:10.1136/jnnp.45.1.7. பப்மெட்:7062073.
5. ↑  Lewis-Williams JD et al. (1988). "The signs of all times: entoptic phenomena in Upper Palaeolithic art.". *Current Anthropology* **29** (2): 201-45. .